stanford-oval/wikipedia huggingface dataset:
ตำบลแสลงโทน
ประวัติ > ยุคแรก

บ้านแสลงโทนเป็นเมืองที่มีการอาศัยตั้งแต่ยุคก่อนประวัติศาสตร์ตอนปลายหรือประมาณ 1,600 - 2,000  ปีมาแล้ว และมีการทิ้งร้างไประยะหนึ่ง จึงมีชุมชนในละแวกใกล้เคียงเข้ามาตั้งถิ่นฐานอยู่อาศัยซ้อนทับชุมชนเมืองโบราณเดิม ต่อมาเมื่อ พ.ศ. 2478 เริ่มมีการศึกษาจากกรมศิลปากร จากภาพถ่ายทางอากาศ เมืองโบราณแสลงโทนมีรูปวงกลมรี มีกำแพงดินและคูเมืองกั้นล้อมรอบเป็นกำแพงเมือง 3 ชั้น ปัจจุบันเหลือเพียงชั้นเดียว และยังพบหลักฐานต่าง ๆ ทางโบราณคดี เช่น ใบเสมาในเขตเมืองโบราณแสลงโทน ซึ่งมีอยู่ 3 กลุ่มคือ ภายในกำแพงเมือง 2 กลุ่ม ที่บริเวณศาลเจ้าพ่อแสลงโทนและโคกพระนอนหน้าโรงพักตำรวจ ส่วนอีกกลุ่มอยู่นอกคูเมืองด้านทิศเหนือ ใบเสมาทั้ง 3 กลุ่มมีลักษณะเป็นหินทรายสีขาวและแดงแบบรูปทรงธรรมชาติ ปักกระจายทั่วบริเวณหนึ่ง โดยไม่กำหนดทิศทางมีทั้งที่ปักคู่และปักเดี่ยว และยังพบหินศิลาแลง หินทรายสีชมพูในบริเวณศาลเจ้าพ่อแสลงโทนและโคกพระนอนหน้าโรงพักตำรวจ และพระพุทธรูป เทวรูปเก่า ไหบรรจุโครงกระดูกมนุษย์ เครื่องใช้ เครื่องประดับ และเศษภาชนะดินเผา เป็นต้น
จากหลักฐานร่องรอยที่ปรากฏ เมื่อเทียบเคียงเอกสารทางวิชาการและเมืองต่างในแถบประเทศไทยที่รับอิธิพลวัฒนธรรมทวารวดี ทำให้สันนิษฐานได้ว่าบ้านแสลงโทนเป็นเมืองโบราณที่สร้างขึ้นในสมัยทวารวดี อายุราวพุทธศตวรรษที่ 12–16 หรือ ประมาณ 1,600 - 2,000 ปีมาแล้ว และถูกทิ้งร้างไป (อ้างอิงจากกรมศิลปากร. 2532. "แผนที่ทางโบราณคดีจังหวัดบุรีรัมย์." มปท. หน้า 97 และ วารสารบทความทางวิชาการ คณะโบราณคดี มหาวิทยาลัยศิลปากร)
ส่วนที่มาของชื่อ "แสลงโทน" ไม่ปรากฏหลักฐานแน่ชัด น่าจะเป็นการเรียกชื่อภายหลังจากเริ่มมีคนต่างถิ่นเข้ามาตั้งถิ่นฐานทับซ้อนเมืองโบราณเดิม จากการสันนิษฐานและศึกษาเปรียบเทียบกับชุมชนโดยรอบบริเวณนี้ ปรากฏว่ามาจากการตั้งชื่อตามต้นไม้ชนิดต่าง ๆ ที่ชุมชนบริเวณนั้นตั้งถิ่นฐานอยู่ คำว่า "แสลงโทน" ก็น่าจะมาจากคำว่า "แสลง" คือต้นไม้ชนิดหนึ่งคือ "ต้นแสลง" ที่มีมากในบริเวณของพื้นที่ในสมัยนั้น ส่วนคำว่า "โทน" อาจะเป็นคำเติมในภายหลัง
ประวัติ > ยุคปัจจุบัน

เดิมตำบลแสลงโทน เมื่อ พ.ศ. 2443 ขึ้นกับตำบลบ้านไทร ต่อมาเมื่อ 29 กันยายน พ.ศ. 2513 ได้มีการแบ่งเขตพื้นที่การปกครองใหม่โดยแยกพื้นที่บ้านแสลงโทน บ้านสี่เหลี่ยม (พื้นที่ตำบลสี่เหลี่ยม อำเภอประโคนชัย ในปัจจุบัน) และบ้านสำโรง (พื้นที่ตำบลสำโรง อำเภอพลับพลาชัย ในปัจจุบัน) จัดตั้งขึ้นใหม่เป็นตำบลแสลงโทน และต่อมาใน พ.ศ. 2538 ทางกระทรวงมหาดไทยได้มีนโยบายที่จะจัดตั้งกิ่งอำเภอแสลงโทนขึ้น จึงแยกบ้านสี่เหลี่ยมและบ้านสำโรงจัดตั้งขึ้นเป็นตำบลเพื่อรองรับการยกฐานะเป็นกิ่งอำเภอ แต่ก็ถูกล้มเลิกไปเนื่องจากมีประชาชนบางตำบลคัดค้าน และเป็นผลทำให้เกิดการจัดตั้งอำเภอพลับพลาชัยขึ้นแทน ตำบลแสลงโทนจึงมีฐานะเป็นตำบลหนึ่งในอำเภอประโคนชัยตั้งแต่นั้นมา
ลักษณะภูมิศาสตร์ > ที่ตั้งภูมิประเทศ

ลักษณะภูมิประเทศโดยทั่วไปมีลักษณะพื้นที่เป็นเป็นพื้นที่ราบลุ่ม โดยลาดเอียงจากทิศเหนือลงไปทิศใต้ สภาพทั่วไปเป็นดินร่วนปนทราย โดยอยู่สูงกว่าระดับน้ำทะเลประมาณ 150–180 เมตร และพื้นที่ส่วนใหญ่ใช้ประโยชน์ทางด้านเกษตรกรรม ตั้งอยู่ห่างจากที่ว่าการอำเภอประโคนชัยไปทางทิศเหนือประมาณ 19 กิโลเมตร และห่างตัวจังหวัดบุรีรัมย์ไปทางทิศใต้ตามทางหลวงหมายเลข 2445 ประมาณ 25 กิโลเมตร มีพื้นที่ประมาณ 36.45 ตารางกิโลเมตร
ลักษณะภูมิศาสตร์ > อาณาเขต

ทิศเหนือ ติดต่อกับตำบลเสม็ด (อำเภอเมืองบุรีรัมย์)
ทิศตะวันออก ติดต่อกับตำบลสำโรง (อำเภอพลับพลาชัย)
ทิศใต้ ติดต่อกับตำบลบ้านไทร (อำเภอประโคนชัย)
ทิศตะวันตก ติดต่อกับตำบลสี่เหลี่ยม (อำเภอประโคนชัย) และตำบลเมืองฝาง (อำเภอเมืองบุรีรัมย์)
การแบ่งเขตการปกครอง

ตำบลแสลงโทนประกอบด้วย 7 หมู่บ้าน ได้แก่
หมู่ที่ 1 บ้านแสลงโทน
หมู่ที่ 2 บ้านแสลงโทน
หมู่ที่ 3 บ้านแสลงโทน
หมู่ที่ 4 บ้านแสลงโทน
หมู่ที่ 5 บ้านหนองบอน
หมู่ที่ 6 บ้านแสลงโทน
หมู่ที่ 7 บ้านแสลงโทน
โครงสร้างพื้นฐาน

การคมนาคม 
การคมนาคมติดต่อระหว่างตำบลและหมู่บ้านใช้การคมนาคมทางบกโดยทางรถยนต์เป็นหลักในการติดต่อและขนส่งผลิตผลทางการเกษตร โดยมีเส้นทางที่สำคัญ ดังนี้
ทางหลวงแผ่นดินหมายเลข 2445 เชื่อมการคมนาคมระหว่างอำเภอเมืองบุรีรัมย์กับอำเภอประโคนชัย
ทางหลวงชนบท บร.3002 เชื่อมการคมนาคมระหว่างบ้านแสลงโทนกับบ้านกระเดื่อง และเชื่อมต่อทางหลวงแผ่นดินหมายเลข 218
ทางหลวงชนบท บร.3011 เชื่อมการคมนาคมระหว่างบ้านแสลงโทนกับอำเภอพลับพลาชัย
โทรคมนาคม 
มีการใช้โทรศัพท์เคลื่อนที่และอินเทอร์เน็ตกันอย่างแพร่หลาย ในเขตเทศบาลมีเสาส่งสัญาณโทรศัพท์ทุกเครือข่ายครอบคลุมพื้นที่ทั้งตำบล และมีสายโทรศัพท์ผ่าน ทำให้การติดต่อสื่อสารทางโทรศัพท์และอินเทอร์เน็ตเป็นไปอย่างสะดวกรวดเร็ว
การไฟฟ้า
อยู่ใกล้ตัวเมืองและมีสำนักงานการไฟฟ้าส่วนภูมิภาคอำเภอประโคนชัยตั้งอยู่ในพื้นที่ทำให้สามารถให้บริการไฟฟ้าได้ครอบคลุมแทบทุกหลังคาเรือน
ลักษณะสภาพทางเศรษฐกิจ

ราษฎรส่วนใหญ่ประมาณร้อยละ 70 ประกอบอาชีพเกษตรกรรมทำนาข้าว แต่โดยศักยภาพด้านพื้นที่ที่อยู่ชานเมืองติดต่อกับเขตตัวเมืองบุรีรัมย์ ซึ่งเป็นศูนย์กลางความเจริญของจังหวัดทำให้การขยายตัวด้านอุตสาหกรรม พาณิชยกรรมและการบริการเป็นไปอย่างรวดเร็ว
ด้านการอุตสาหกรรม มีโรงงานอุตสาหกรรมที่สำคัญหลายแห่ง เช่น โรงงานขยะแปรใช้ใหม่ โรงงานเลี้ยงไก่ เป็นต้น
ด้านพาณิชย์ มีการประกอบกิจการด้านการพาณิชยกรรมและการบริการจำนวนมาก เช่น ร้านอาหาร สถานีบริการน้ำมัน
ด้านเกษตร ปัจจุบันราษฎรส่วนใหญ่ยังคงประกอบอาชีพเกษตรกรรม ได้แก่ การทำนาข้าว
มีห้างสรรพสินค้า จำนวน 2 แห่ง
ห้างทวีกิจแสลงโทนสาขาที่1 ตั้งอยู่ที่ ริมถนนสาย 2445 หมู่ที่3 ตำบลแสลงโทน อำเภอประโคนชัย
ห้างทวีกิจแสลงโทนสาขาที่2 ตั้งอยู่ที่ ริมถนนสาย 2445 หมู่ที่7 ตำบลแสลงโทน อำเภอประโคนชัย
ลักษณะทางสังคม

สถิติจำนวนประชากรและบ้าน  ข้อมูล ปี 2567
| 0 | 1 | 2 | 3 | 4 |
| --- | --- | --- | --- | --- |
| พื้นที่ | ชาย (คน) | หญิง (คน) | รวม (คน) | บ้าน (หลัง) |
| หมู่ที่ 1 แสลงโทน | 657 | 651 | 1,320 | 397 |
| หมู่ที่ 2 แสลงโทน | 459 | 447 | 900 | 291 |
| หมู่ที่ 3 แสลงโทน | 517 | 541 | 1,036 | 348 |
| หมู่ที่ 4 แสลงโทน | 265 | 250 | 517 | 152 |
| หมู่ที่ 5 หนองบอน | 547 | 501 | 1,050 | 253 |
| หมู่ที่ 6 แสลงโทน | 399 | 388 | 788 | 257 |
| หมู่ที่ 7 แสลงโทน | 271 | 291 | 558 | 183 |
| ยอดรวมทั้งหมด | 3,115 | 3,069 | 6,184 | 1,956 |
ด้านสาธารณสุข

โรงพยาบาลส่งเสริมสุขภาพ 1 แห่ง คือ โรงพยาบาลส่งเสริมสุขภาพชุมชนแสลงโทน ตั้งอยู่หมู่ที่ 3 บ้านแสลงโทน
ด้านการศาสนาและวัฒนธรรม

ราษฎรส่วนใหญ่ร้อยละ 98 นับถือศาสนาพุทธ ร้อยละ 1 นับถือศาสนาคริสต์ และศาสนาอื่นร้อยละ 1 มีศาสนสถานที่สำคัญ ดังนี้
วัด จำนวน 2 แห่ง ได้แก่
วัดบ้านแสลงโทน
วัดป่าสังฆราวาส บ้านหนองบอน
สำนักสงฆ์ จำนวน 1 แห่ง ได้แก่ สำนักสงฆ์วัดป่าแสลงโทน
ด้านการศึกษา

สถานศึกษา จำนวน 3 แห่ง และ ศูนย์พัฒนาเด็กก่อนเกณฑ์ 2 แห่ง ประกอบด้วย
โรงเรียนแสลงโทนพิทยาคม ตั้งอยู่หมู่ที่ 1 บ้านแสลงโทน
โรงเรียนบ้านแสลงโทน ตั้งอยู่หมู่ที่ 1 บ้านแสลงโทน
โรงเรียนบ้านหนองบอน ตั้งอยู่หมู่ที่ 5 บ้านหนองบอน
ศูนย์พัฒนาเด็กก่อนเกณฑ์เทศบ้านตำบลแสลงโทน ตั้งอยู่หมู่ที่ 1 บ้านแสลงโทน
ศูนย์พัฒนาเด็กก่อนเกณฑ์วัดบ้านแสลงโทน ตั้งอยู่หมู่ที่ 1 บ้านแสลงโทน
ศูนย์พัฒนาเด็กก่อนเกณฑ์เทศบ้านตำบลแสลงโทน (บ้านหนองบอน) ตั้งอยู่หมู่ที่ 5 บ้านหนองบอน
สถานที่ท่องเที่ยว

เมืองโบราณแสลงโทน เป็นเมืองโบราณตั้งอยู่ในเขตบ้านแสลงโทน อยู่ห่างจากตัวจังหวัดไปทางทิศใต้ ตามทางหลวงหมายเลข 2445 สายบุรีรัมย์-ประโคนชัย ระยะทาง 25 กิโลเมตร ทางหลวงตัดผ่ากลางชุมชนโบราณ มองเห็นคันดินเป็นแนวสูงประมาณ 5-7 เมตร อยู่สองข้างทาง เมืองโบราณแห่งนี้มีลักษณะเป็นรูปกลมรีวางตามแนวตะวันออก ตะวันตก มีเนื้อที่ในเขตเมืองโบราณทั้งหมด 1.19 ตารางกิโลเมตร มีคูเมืองโอบอยู่นอกคันดิน 3 ชั้น ปัจจุบันเหลือเพียงชั้นเดียว ใกล้คันดินด้านที่ตั้งโรงพยาบาลส่งเสริมสุขภาพตำบลแสลงโทนในปัจจุบัน มีเนินดินซึ่งมีก้อนหินศิลาแลงกระจัดกระจายเข้าใจว่าเคยมีศาสนสถาน แต่ปัจจุบันเป็นที่ตั้งศาลเจ้าพ่อแสลงโทน เรียกว่า ศาลปู่เจ้าหรือกระท่อมเนียะตา เป็นศาลเจ้า ซึ่งเป็นที่เคารพนับถือของชาวบ้านแสลงโทนและชาวบ้านใกล้เคียง สร้างด้วยไม้ระแนง หลังคามุงกระเบื้องและพื้นเป็นปูนซีเมนต์ ทั้งคูน้ำคันดิน (ที่เหลืออยู่ริมทางหลวง) และเนินดินศาลเจ้าพ่อแสลงโทน ได้ประกาศขึ้นทะเบียนโบราณสถานแล้ว นอกจากนี้ยังพบหลักฐานอื่นที่สำคัญ คือ สระน้ำโบราณรูปสี่เหลี่ยมในเขตวัดแสลงโทน 2 สระ พบเศษภาชนะดินเผา โครงกระดูกมนุษย์ เครื่องประดับ เทวรูปเก่าและใบเสมาเก่า ซึ่งเข้าใจว่าบริเวณนี้เคยเป็นศาสนสถานสำคัญประจำชุมชนโบราณ
ด้านภาษาและวัฒนธรรม

ด้านภาษา ภาษาท้องถิ่น คือ ภาษาเขมรถิ่นไทย นอกจากนั้นคือภาษาไทยถิ่นอีสาน ไทย ส่วย ไทยเบิ้ง เป็นต้น
ประเพณีลอยกระทง
ประเพณีแห่ตาปู่แสลงโทนและประเพณีสงกรานต์โบราณแสลงโทน เป็นประเพณีโบราณที่สืบทอดกันมาเป็น 100 ปี ซึ่งพิธีบูชาศาลเจ้าพ่อแสลงโทน หรือชาวบ้านนิยมเรียกว่าตาปู่ หรือ กระท่อมเนี๊ยะตา จัดขึ้นในช่วงประมาณเดือนเมษายนถึงพฤษภาคมของทุกปี เพื่อสร้างขวัญและกำลังใจเป็นสิริมงคลแก่ ให้แก่ชาวบ้านรวมทั้งผู้ที่ทำเกี่ยวกับการเกษตรในช่วงฤดูกาลเพาะปลูกในแต่ละปี เพื่อบันดาลให้ฝนตกมา น้ำท่าอุดมสมบูรณ์และอยู่เย็นเป็นสุข โดยงานดังกล่าวได้อัญเชิญเจ้าพ่อแสลงโทนหรือตาปู่ แห่รอบตัวหมู่บ้าน 3 วัน พร้อมทั้งมีการละเล่นที่สนุกสนานผนวกรวมกันกับประเพณีสงกรานต์โบราณ
ลาธีฟ คราวเดอร์

| ลาธีฟ คราวเดอร์ |
| --- | --- |

สารนิเทศภูมิหลัง
เกิด: 23 พฤศจิกายน 1977 ลาธีฟ คราวเดอร์ ดอส ซานโตส ซัลวาดอร์ รัฐบาเยีย บราซิล
ลาธีฟ คราวเดอร์ ดอส ซานโตส  (โปรตุเกส: Lateef Crowder Dos Santos) เกิดวันที่ 23 พฤศจิกายน ค.ศ. 1977 ที่ประเทศบราซิล เขาเป็นอดีตครูสอนคาโปเอย์รา ต่อมาได้รับการทาบทามแสดงภาพยนตร์เรื่องต้มยำกุ้ง ส่งผลให้มีชื่อเสียงและเป็นนักแสดงภาพยนตร์ระดับโลกในเวลาต่อมา ผลงานล่าสุดได้แก่ภาพยนตร์เรื่องเทคเค่น ในบทของเอ็ดดี้ กอร์โด้
ผลงานที่ผ่านมา

| ปี ค> ศ. | ภาพยนตร์ | บท |
| --- | --- | --- |
| 2005 | ต้มยำกุ้ง | นักสู้คาโปเอร่า |
| 2008 | Yeah Sure Okay | Yellow |
| 2008 | Beyond the Ring | นักเรียนเทควันโด #1 |
| 2008 | Ninja Cheerleaders | Karate Bully |
| 2009 | Blood and Bone | Bead |
| 2009 | Never Surrender | Marco |
| 2009 | Red Velvet | Maniac |
| 2009 | เทคเค่น | เอ็ดดี้ กอร์โด้ |
| 2009 | Undisputed 3 | นักสู้ชาวบราซิล |
| 2009 | Once Fallen | Santos Lobos |
| 2009 | Duel of Legends | นักสู้ |
| 2010 | Fading of the Cries | Sylathus |
| 2010 | คัมภีร์พลิกชะตาโลก | สลัดอากาศ #3 |
| 2010 | Slums 13 | Judge |
แหล่งข้อมูลอื่น

ลาธีฟ คราวเดอร์ ที่อินเทอร์เน็ตมูวีเดตาเบส
Video demo reel at WushuCentral.com
Biography เก็บถาวร 2008-02-25 ที่ เวย์แบ็กแมชชีน at USA Gymnastics เก็บถาวร 2012-06-18 ที่ เวย์แบ็กแมชชีน
Biography เก็บถาวร 2008-11-20 ที่ เวย์แบ็กแมชชีน at ZeroGravity Stunts เก็บถาวร 2010-01-05 ที่ เวย์แบ็กแมชชีน
รถไฟวงแหวนย่างกุ้ง

|  รถไฟวงแหวนย่างกุ้ง   ရန်ကုန် မြို့ပတ် ရထား |
| --- | --- |

ข้อมูลทั่วไป
เจ้าของ: การรถไฟพม่า
ที่ตั้ง: ย่างกุ้ง
ประเภท: รถไฟชานเมือง
จำนวนสถานี: 39
ผู้โดยสารต่อวัน: 100,000–150,000
สำนักงานใหญ่: ย่างกุ้ง
การให้บริการ
เริ่มดำเนินงาน: ค.ศ. 1954
ผู้ดำเนินงาน: การรถไฟพม่า
จำนวนขบวน: 21
ข้อมูลทางเทคนิค
ระยะทาง: 45.9 กิโลเมตร (28.5 ไมล์)
จำนวนราง: 2
รางกว้าง: 1,000 mm (3 ft 3 3⁄8 in)
ความเร็วเฉลี่ย: 15.3 กิโลเมตรต่อชั่วโมง (9.5 ไมล์ต่อชั่วโมง)
เส้นทางรถไฟวงแหวนย่างกุ้ง
รถไฟวงแหวนย่างกุ้ง (พม่า: ရန်ကုန် မြို့ပတ် ရထား, ออกเสียง: [jàɰ̃.ɡòʊ̯ɰ̃ mjo̰.baʔ jə.tʰá]) เป็นระบบรถไฟชานเมืองในเขตย่างกุ้งและปริมณฑล ดำเนินการโดยการรถไฟพม่า มีระยะทาง 45.9 กิโลเมตร จำนวน 39 สถานี มีจำนวนรถ 200 คัน มีจำนวน 20 เที่ยวต่อวัน มีสถิติขายตั๋วได้ 100,000 - 150,000 ใบต่อวัน สำหรับการเดินทางทั้งสายนั้น จะใช้เวลา 3 ชั่วโมง
รถไฟวงแหวนย่างกุ้ง ให้บริการตั้งแต่เวลา 3.45–22.15 น. ของ ราคาตั๋วคือ 10 จัตต่อ 15 ไมล์ ถ้าเดินทางมากกว่านั้น ต้องจ่ายเงิน 20 จัต
สถานี

ทั้งเส้นทางมีทั้งหมด 39 สถานี เชื่อมในแต่ละส่วนของเมืองย่างกุ้ง การเดินทางแบบวงแหวนทั้งหมดใช้เวลาประมาณ 3 ชั่วโมง แผนที่รถไฟจะแสดงทางด้านขวา พร้อมด้วยตำแหน่งสถานีโดยประมาณ มีต้นทางที่สถานีรถไฟย่างกุ้ง สิ้นสุดที่สถานีรถไฟมีนกะลาโดน ใกล้กับท่าอากาศยานนานาชาติย่างกุ้ง โดยผ่านตำบลอี้นเซน (ถ้าไปทางทิศตะวันตก) และตำบลโอะกะลาปะ (ถ้าไปทางทิศตะวันออก)
สถานีหลัก ๆ ได้แก่:
สถานีรถไฟย่างกุ้ง
สถานีรถไฟตะญีนโก้น
สถานีรถไฟอี้นเซน
สถานีรถไฟมีนกะลาโดน
สถานีรถไฟปะยเวะเซะโก้น
แหล่งข้อมูลอื่น

รถไฟไทยดอตคอม - เดินเล่นที่สถานีย่างกุ้ง นั่งรถไฟพม่า Circular Train
ท่าอากาศยานโปขรา

บทความนี้เกี่ยวกับท่าอากาศยานในประเทศ สำหรับท่าอากาศยานระหว่างประเทศแห่งใหม่ ดูที่ ท่าอากาศยานนานาชาติโปขรา
ท่าอากาศยานโปขรา (อังกฤษ: Pokhara Airport, (IATA: PKR, ICAO: VNPK)) เป็นท่าอากาศยานในประเทศของเมืองโปขรา ประเทศเนปาล และจะค่อย ๆ ถูกแทนที่ด้วยท่าอากาศยานนานาชาติลำดับที่สามของประเทศ ท่าอากาศยานนานาชาติโปขรา นับตั้งแต่ปี 2023 เป็นต้นมา ในขณะที่บริการการบินส่วนใหญ่จะถูกย้ายไปที่ท่าอากาศยานใหม่ในวันที่ 1 มกราคม 2023 แต่บริการ STOL ไปยัง โจมโสม จะยังคงให้บริการจากท่าอากาศยานแห่งนี้อยู่
ประวัติศาสตร์

ท่าอากาศยานโปขราตั้งขึ้นในวันที่ 4 กรกฎาคม 1958 โดยองค์กรการบินพลเรือนเนปาล ในทศวรรษ 2010s ท่าอากาศยานโปขราให้บริการเป็นจุดเชื่อมต่อประจำระหว่างกาฐมาณฑุกับโจมโสม และในช่วงเทศกาล เชื่อมต่อไปยังมานัง ในปี 2011 บุดดาแอร์ ซึ่งเป็นสายการบินเอกชน เริ่มให้บริการเที่ยวบินระหว่างประเทศจากโปขราไปยังท่าอากาศยานนานาชาติเจาวธรี จรัน สิงห์ ใน ลักเนา ผระเทศอินเดีย รวมถึงยังมีการประกาศแผนว่าจะมีจุดหมายปลายทางเพิ่มเป็นท่าอากาศยานนานาชาติอินทิรา คานธี ในนิวเดลีเช่นดัน อย่างไรก็ตาม เที่ยวบินระหว่างประเทศนี้เปิดให้บริการไม่นานก็ได้ยกเลิกไป
ในปลายทศวรรษ 2010s ท่าอากาศยานโปขราเป็นแหล่งการบินในประเทศที่ใหญ่ที่สุดเป็นอันดับสองของประเทศเนปาล รับเที่ยวบินไปและกลับจากรัฐต่าง ๆ ในประเทศ
ในปี 2023 การบินของท่าอากาศยานโปขราจะค่อย ๆ ถูกแทนที่ด้วยท่าอากาศยานนานาชาติโปขราแห่งใหม่
สิ่งอำนวยความสะดวก

ลักษณะของท่าอากาศยานโปขรานั้นมีขนาดค่อนข้างเล็ก และสามารถรองรับเครื่องบินใบพัดแปดลำพร้อมกัน ท่าอากาศยานโปขรายังเป็นท่าอากาศยานเบี่ยงเส้นทางของท่าอากาศยานนานาชาติตริภูวัน ในกาฐมาณฑุ ซึ่งเป็นท่าอากาศยานหลักของประเทศ ในเวลาที่มีปัญหาในการลงจอดเช่นหมอกหนา แต่เนื่องด้วยลานบินของท่าอากาศยานโปขราที่สั้นและมักจะมีเครื่องบินขึ้นลงหนาแน่น ทำให้บ่อยครั้งเที่ยวบินจะต้องเปลี่ยนเส้นทางไปยังท่าอากาศยานที่สามที่มีทางบินที่สั้นกว่าของโปขรา
สายการบินและจุดหมายปลายทาง

| สายการบิน | จุดหมายปลายทาง   |
| --- | --- |
สีดาแอร์: โจมโสม, กาฐมาณฑุ, เนปาลกุนจ์
ซัมมิตแอร์: โจมโสม
ตาราแอร์: โจมโสม
นอกจากนี้ยังมีบริษัทให้บริการการบินเบาพิเศษ ให้บริการเที่ยวบินนันทนาการและเที่ยวบินชมทิวทัศน์ระยะสั้นจากท่าอากาศยานโปขราเช่นกัน
แหล่งข้อมูลอื่น

"Pokhara flights schedule", KathmanduPokharaFlight.com, คลังข้อมูลเก่าเก็บจากแหล่งเดิมเมื่อ 15 มกราคม 2023
"Ultralight Flight from Pokhara Airport", Excellent Himalaya Trek & Expedition
Accident history for PKR at Aviation Safety Network
หม่อมเอลีซาเบท รังสิต ณ อยุธยา

สำหรับหม่อมในพระเจ้าวรวงศ์เธอ พระองค์เจ้าจุลจักรพงษ์ ดูที่ หม่อมเอลิสะเบธ จักรพงษ์ ณ อยุธยา
| หม่อม เอลีซาเบท รังสิต ณ อยุธยา ป> จ. |
| --- | --- |

เกิด: เอลีซาเบท ชาร์นแบร์เกอร์ 15 กันยายน พ.ศ. 2435
เสียชีวิต: 29 กันยายน พ.ศ. 2516 (81 ปี)
คู่สมรส: สมเด็จพระเจ้าบรมวงศ์เธอ กรมพระยาชัยนาทนเรนทร (พ.ศ. 2445–2494)
บุตร: หม่อมเจ้าปิยะรังสิต รังสิต หม่อมเจ้าสนิทประยูรศักดิ์ รังสิต จารุลักษณ์กัลยาณี บูรณะนนท์
หม่อมเอลีซาเบท รังสิต ณ อยุธยา (15 กันยายน พ.ศ. 2435 – 29 กันยายน พ.ศ. 2516) นามเดิม เอลีซาเบท ชาร์นแบร์เกอร์ (เยอรมัน: Elisabeth Scharnberger) เป็นสุภาพสตรีชาวเยอรมัน ที่ต่อมาเป็นหม่อมในสมเด็จพระเจ้าบรมวงศ์เธอ กรมพระยาชัยนาทนเรนทร
ประวัติ

หม่อมเอลีซาเบทเป็นบุตรคนเล็กจากจำนวนพี่น้องสามคน ซึ่งมารดาเป็นแม่เลี้ยงเดี่ยว เธอได้พบรักกับสมเด็จพระเจ้าบรมวงศ์เธอ กรมพระยาชัยนาทนเรนทรขณะเสด็จไปศึกษาในประเทศเยอรมนี
ต่อมาสมเด็จพระเจ้าบรมวงศ์เธอ กรมพระยาชัยนาทนเรนทรได้ขอพระราชทานพระบรมราชานุญาตเสกสมรสกับหม่อมเอลีซาเบทจากพระบาทสมเด็จพระมงกุฎเกล้าเจ้าอยู่หัวแล้ว ทั้งสองจึงจดทะเบียนสมรส ณ ที่ทำการอำเภอเวสต์มินสเตอร์ กรุงลอนดอน เมื่อวันที่ 28 สิงหาคม พ.ศ. 2445 โดยกระทำอย่างเงียบ ๆ เพราะ "สมัยนั้นเจ้านายในยุโรปซึ่งทรงคบหาสมาคมด้วยอย่างกว้างขวางนั้น ทรงถือว่าเป็นเรื่องเสียหาย อย่างมากถ้าเจ้านายทำการสมรสกับสามัญชน ดังนั้นเพื่อหลีกเลี่ยงเรื่องวุ่นวายต่าง ๆ ที่เยอรมนี จึงทรงเลือกจดทะเบียนสมรสอย่างเงียบ ๆ ที่กรุงลอนดอนแทน"
หลังการเสกสมรส หม่อมเอลีซาเบทจึงตามเสด็จสมเด็จพระเจ้าบรมวงศ์เธอ กรมพระยาชัยนาทนเรนทรกลับกรุงสยาม เบื้องต้นหม่อมเอลีซาเบทต้องปรับตัวให้เข้ากับวัฒนธรรมไทยในฐานะหม่อมห้าม เช่น การเรียนภาษาไทย ตามด้วยคำราชาศัพท์ การใช้กิริยามารยาทอย่างชาววัง โดยได้รับการอบรมจากพระเจ้าบรมวงศ์เธอ พระองค์เจ้าเยาวภาพงศ์สนิท พระโสทรเชษฐภคินีของกรมพระยาชัยนาทนเรนทร จนหม่อมเอลีซาเบทสามารถนุ่งโจงกระเบน และหมอบคลาน เข้าเฝ้าสมเด็จพระศรีสวรินทิราบรมราชเทวี พระพันวัสสาอัยยิกาเจ้าด้วยกิริยามารยาทที่เรียบร้อย
หม่อมเอลีซาเบทมีพระโอรสธิดาสามองค์ คือ
หม่อมเจ้าปิยะรังสิต รังสิต (25 ธันวาคม พ.ศ. 2456 – 1 กุมภาพันธ์ พ.ศ. 2533) เสกสมรสกับหม่อมราชวงศ์ผ่องลักษณ์ ทองใหญ่, หม่อมเจ้าวิภาวดี รัชนี และบุญพิทักษ์ แสงฤทธิ์ มีโอรส-ธิดาสี่คน
หม่อมเจ้าสนิทประยูรศักดิ์ รังสิต (19 สิงหาคม พ.ศ. 2460 – 10 กันยายน พ.ศ. 2538) เสกสมรสกับอามีเลีย มอนตอลติ และนาลินี สุขนิล มีโอรส-ธิดาสี่คน
หม่อมเจ้าจารุลักษณ์กัลยาณี รังสิต (7 สิงหาคม พ.ศ. 2467 – 3 สิงหาคม พ.ศ. 2555) ลาออกจากฐานันดรศักดิ์เพื่อสมรสกับนายแพทย์เฉลิม บูรณะนนท์ มีบุตรสองคน
หม่อมเอลีซาเบท รังสิต ณ อยุธยา ถึงแก่อสัญกรรมเมื่อวันที่ 29 กันยายน พ.ศ. 2516 สิริอายุได้ 81 ปี 14 วัน โดยศพของหม่อมเอลีซาเบทถูกฝังที่เมืองไฮเดิลแบร์ค ประเทศเยอรมนี
เครื่องราชอิสริยาภรณ์

พ.ศ. 2493 –  เครื่องราชอิสริยาภรณ์จุลจอมเกล้า ชั้นที่ 1 ปฐมจุลจอมเกล้า (ป.จ.) (ฝ่ายใน)
พ.ศ. 2473 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2481 –  เหรียญรัตนาภรณ์ รัชกาลที่ 8 ชั้นที่ 2 (อ.ป.ร.2)
พ.ศ. 2493 –  เหรียญพระราชพิธีบรมราชาภิเษก รัชกาลที่ 9 (ร.ร.ศ.9)
แหล่งข้อมูลอื่น

Ancestry.com Mom Elisabeth (n้e Scharnberger)
สถานีรถไฟย่างกุ้ง

| สถานีรถไฟย่างกุ้ง |
| --- | --- |
สถานีรถไฟย่างกุ้ง
ที่ตั้ง: ตำบลมิงกลาตองยุน 11222, ย่างกุ้ง, เขตย่างกุ้ง, ประเทศพม่า
พิกัด: 16°46′54″N 96°9′40″E﻿ / ﻿16.78167°N 96.16111°E﻿ / 16.78167; 96.16111
พื้นที่: 5,110 m2 (55,000 sq ft)
สร้างเมื่อ: 1877
สร้างใหม่: ครั้งที่ 1: 1911 ครั้งที่ 2: 1947–1954
สถาปนิก: Hla Thwin
ตำแหน่งที่ตั้งสถานีรถไฟย่างกุ้งในประเทศพม่า
สถานีรถไฟย่างกุ้ง (พม่า: ရန်ကုန် ဘူတာကြီး, ออกเสียง: [jàɰ̃.ɡòʊ̯ɰ̃ bù.dà.d͡ʑí]) ใจกลางเมืองย่างกุ้ง เป็นสถานีรถไฟที่ใหญ่ที่สุดในประเทศพม่า และเป็นประตูสู่การรถไฟเมียนมา ที่มีระยะทางทั้งประเทศรวม 3,126 ไมล์ (5,031 กิโลเมตร) เชื่อมต่อกับเมืองทางตอนบน (เนปยีดอ, มัณฑะเลย์, ชเวโบ) ต่างจังหวัด (มยิจีนา) เทือกเขารัฐฉาน (ตองยี, กาดล้อ) และเขตชายฝั่งตะนาวศรี (มอละมไยน์, เย่)
สถานีรถไฟย่างกุ้งก่อสร้างขึ้นในปี ค.ศ. 1877 โดยชาวอังกฤษ แต่ถูกทำลายโดยกองทัพญี่ปุ่นเมื่อ ค.ศ. 1943 ต่อมา ได้มีการออกแบบใหม่โดยใช้สถาปัตยกรรมแบบพม่าแท้ ๆ และได้เปิดใช้งานอีกครั้งเมื่อ ค.ศ. 1954 ออกแบบโดยอู้ ทิน สถานีรถไฟย่างกุ้งได้รับการกำหนดให้เป็นสถานที่สำคัญของเมืองย่างกุ้งตั้งแต่ ค.ศ. 1996
เส้นทาง

รถไฟวงแหวนย่างกุ้ง
ทางรถไฟสายย่างกุ้ง–มอละมไยน์
ทางรถไฟสายย่างกุ้ง–แปร
ทางรถไฟสายย่างกุ้ง–อองลาน-พุกาม
ทางรถไฟสายย่างกุ้ง–พุกาม
ทางรถไฟสายย่างกุ้ง–มัณฑะเลย์
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ สถานีรถไฟย่างกุ้ง
เลขมาตรฐานสากลประจำหนังสือ

| --- | --- |
ไอเอสบีเอ็น มีรหัสเลข 13 ตัวในบาร์โค้ด
ตัวย่อ: ISBN
เริ่ม: ค.ศ. 1970; 55 ปีที่แล้ว (1970)
ผู้บริหาร: International ISBN Agency
จำนวนอักษร: 13 (เดิม 10)
เลขโดดตรวจสอบ: Weighted sum
ตัวอย่าง: 978-3-16-148410-0
เว็บไซต์: isbn-international.org
เลขมาตรฐานสากลประจำหนังสือ (อังกฤษ: International Standard Book Number) หรือ ไอเอสบีเอ็น (ตัวย่อ: ISBN) เป็นรหัสที่กำหนดขึ้นให้ใช้กับสิ่งพิมพ์ประเภทหนังสือทั่วไป มีจุดมุ่งหมายให้เป็นเอกลักษณ์เฉพาะของหนังสือแต่ละเรื่อง เพื่ออำนวยความสะดวกในการควบคุมข้อมูลสิ่งพิมพ์ ในด้านการสั่งซื้อ การขาย การบริการ การเงิน และการนำสินค้าออกจำหน่ายไปยังสำนักพิมพ์ในประเทศต่าง ๆ 
โดยผู้จัดพิมพ์จะต้องจ่ายค่าธรรมเนียมซื้อเลขมาตรฐานสากลประจำหนังสือ ISBN จากหน่วยงานในเครือของ International ISBN Agency
ระบบ ISBN ถูกสร้างขึ้นในสหราชอาณาจักรในปี พ.ศ. 2509 โดยบริษัทผู้จัดพิมพ์และขายหนังสือ ดับเบิลยู เอช สมิธ และถูกเรียกว่า เลขมาตรฐานหนังสือ (Standard Book Numbering หรือ SBN) ต่อมา มีการนำ SBN มาใช้เป็นมาตรฐานสากล ISO 2108 ในปี พ.ศ. 2513 รหัสมาตรฐานที่คล้ายกัน หมายเลขมาตรฐานสากลประจำวารสาร (the International Standard Serial Number หรือ ISSN) ใช้สำหรับนิตยสารที่ออกตามกำหนดเวลา
ส่วนประกอบ

เลขมาตรฐานสากลประจำหนังสือ มีตัวเลข 10 หรือ 13 หลัก โดยแบ่งเป็น 4-5 ส่วน ตัวเลขแต่ละส่วนถูกแบ่งให้ชัดเจนด้วยเครื่องหมาย (-) หรือเว้นวรรค
ส่วนที่ 1 ถ้าเป็นรหัส 13 ตัว จะขึ้นต้นด้วยรหัสของ European Article Numbering-Uniform Code Council คือ 978 หรือ 979 (รหัส 10 ตัว จะไม่มีส่วนนี้)
ส่วนที่ 2 รหัสประเทศ สำหรับประเทศไทยใช้ 974 (เต็มแล้ว) หรือ 616 (กำลังใช้) หรือ 611 (เตรียมใช้)
ส่วนที่ 3 รหัสสำนักพิมพ์ เช่นสำนักพิมพ์นานมีบุ๊คส์ ใช้ 472 (ภายใต้ 974) หรือ 041 (ภายใต้ 616)
ส่วนที่ 4 รหัสชื่อเรื่อง เป็นลำดับของสิ่งพิมพ์ที่ผลิตจากสำนักพิมพ์นั้น ๆ
ส่วนที่ 5 เลขตรวจสอบ ใช้ตรวจในระบบคอมพิวเตอร์จากการคำนวณเลข 9 ตำแหน่ง ของส่วนที่ 2-4
ตัวอย่าง: ISBN 974-472-362-9 เป็นเลขมาตรฐานสากลประจำหนังสือของหนังสือเรื่อง แฮร์รี่ พอตเตอร์กับศิลาอาถรรพ์ ของสำนักพิมพ์นานมีบุ๊คส์
การคำนวณเลขตรวจสอบในระบบคอมพิวเตอร์

สำนักงาน ISBN สากลมีคู่มืออย่างเป็นทางการ ซึ่งบอกถึงการคำนวณเลขตรวจสอบหลักสุดท้ายของ ISBN โดยใช้การคำนวณเลขคณิตมอดุลาร์จากเลข ISBN 9 หลักแรก คือ คูณเลข ISBN หลักแรกด้วย 10 หลักที่สองด้วย 9 หลักที่สามด้วย 8 ไปจนถึงหลักที่เก้าด้วย 2 นำผลคูณทั้ง 9 จำนวนมาบวกกัน แล้วคำนวณมอดุลาร์ 11 สำหรับกรณีที่หาค่ามอดุลาร์ได้ 10 จะใช้ตัวอักษร X พิมพ์ใหญ่ในภาษาอังกฤษแทน
ตัวอย่าง: การคำนวณหาเลขตรวจสอบของ ISBN 974-472-362-?
= 9×10 + 7×9 + 4×8 + 4×7 + 7×6 + 2×5 + 3×4 + 6×3 + 2×2
=     90 +    63 +    32 +   28 +   42 +    10 +   12 +    18 +   4
=   299
299 / 11 = 27 เศษ 2
11 - 2 = 9
ดังนั้นเลขตรวจสอบคือ 9 และเลขมาตรฐานสากลประจำหนังสือที่สมบูรณ์คือ ISBN 974-472-362-9
สูตรคณิตศาสตร์ในการคำนวณคือ
สำหรับ ISBN 13 หลัก การคำนวณเลขตรวจสอบหลักสุดท้ายทำวิธีเดียวกันกับ EAN-13 ซึ่งเลขตัวนี้ระหว่าง ISBN，+123692336+13 กับ ISBN+10 อาจเหมือนกันเพราะคำนวณคนละวิธี My Rorsalee  Hayimkem 
12356+36959xThe lSBN
Fore x hisbirthday 
3659+6959+(365965gu2369
1,235,986,986.96,x5
Everything for 就办好 点家还 
我比过 去说她 说在在疼了么有事x家么
แหล่งข้อมูลอื่น

ISBN สากล
คู่มือ ISBN อย่างเป็นทางการ เก็บถาวร 2009-01-14 ที่ เวย์แบ็กแมชชีน
ISO 2108:2005 ที่ www.iso.org
เครื่องมือแปลง ISBN 10⇔13 หลัก รวมทั้งเติมตำแหน่งขีดที่ถูกต้อง เก็บถาวร 2013-09-12 ที่ เวย์แบ็กแมชชีน
| ด ค กมาตรฐานไอเอสโอ ตามเลขมาตรฐาน |
| --- | --- |
รายชื่อของ มาตรฐานไอเอสโอ / การถอดเป็นตัวอักษรโรมันไอเอสโอ / มาตรฐานไออีซี
1–9999:  1  2  3  4  5  6  7  9  16  17  31 -0  -1  -2  -3  -4  -5  -6  -7  -8  -9  -10  -11  -12  -13  128  216  217  226  228  233  259  269  302  306  361  428  500  518  519  639 -1  -2  -3  -5  -6  646  657  668  690  704  732  764  838  843  860  898  965  999  1000  1004  1007  1073-1  1155  1413  1538  1629  1745  1989  2014  2015  2022  2033  2047  2108  2145  2146  2240  2281  2533  2709  2711  2720  2788  2848  2852  3029  3103  3166 -1  -2  -3  3297  3307  3601  3602  3864  3901  3950  3977  4031  4157  4165  4217  4909  5218  5426  5427  5428  5725  5775  5776  5800  5807  5964  6166  6344  6346  6385  6425  6429  6438  6523  6709  6943  7001  7002  7010  7027  7064  7098  7185  7200  7498 -1  7637  7736  7810  7811  7812  7813  7816  7942  8000  8093  8178  8217  8373  8501-1  8571  8583  8601  8613  8632  8651  8652  8691  8805/8806  8807  8820-5  8859 -1  -2  -3  -4  -5  -6  -7  -8  -8-I  -9  -10  -11  -12  -13  -14  -15  -16  8879  9000/9001  9036  9075  9126  9141  9227  9241  9293  9314  9362  9407  9506  9529  9564  9592/9593  9594  9660  9797-1  9897  9899  9945  9984  9985  9995 
10000–19999:  10005  10006  10007  10116  10118-3  10160  10161  10165  10179  10206  10218  10303 -11  -21  -22  -28  -238  10383  10487  10585  10589  10646  10664  10746  10861  10957  10962  10967  11073  11170  11179  11404  11544  11783  11784  11785  11801  11898  11940 (-2)  11941  11941 (TR)  11992  12006  12182  12207  12234-2  13211 -1  -2  13216  13250  13399  13406-2  13450  13485  13490  13567  13568  13584  13616  14000  14031  14224  14289  14396  14443  14496 -2  -3  -6  -10  -11  -12  -14  -17  -20  14644  14649  14651  14698  14750  14764  14882  14971  15022  15189  15288  15291  15292  15398  15408  15444 -3  15445  15438  15504  15511  15686  15693  15706 -2  15707  15897  15919  15924  15926  15926 WIP  15930  16023  16262  16355-1  16612-2  16750  16949 (TS)  17024  17025  17100  17203  17369  17442  17799  18000  18004  18014  18245  18629  18916  19005  19011  19092 (-1  -2)  19114  19115  19125  19136  19407  19439  19500  19501  19502  19503  19505  19506  19507  19508  19509  19510  19600  19752  19757  19770  19775-1  19794-5  19831 
20000+:  20000  20022  20121  20400  21000  21047  21500  21827:2002  22000  23270  23271  23360  24517  24613  24617  24707  25178  25964  26000  26262  26300  26324  27000 series  27000  27001  27002  27006  27729  28000  29110  29148  29199-2  29500  30170  31000  32000  37001  38500  40500  42010  45001  50001  55000  80000 -1  -2  -3 
  หมวดหมู่ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST 
ประจำชาติ:  สเปน  ฝรั่งเศส  BnF data  เยอรมนี  อิสราเอล  สหรัฐ  ญี่ปุ่น  เช็กเกีย